CELEX: 22018D0800
Language: hu
Date: 2017-06-13 00:00:00
Title: Az EGT Vegyes Bizottság 105/2017 határozata (2017. június 13.) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról [2018/800]

7.6.2018   
               
               
                  HU
               
               
                  Az Európai Unió Hivatalos Lapja
               
               
                  L 142/3
               
            AZ EGT VEGYES BIZOTTSÁG 105/2017 HATÁROZATA
      (2017. június 13.)
      az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról [2018/800]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az 531/2012/EU rendeletnek a nagykereskedelmi barangolási piacokra vonatkozó szabályok tekintetében történő módosításáról szóló, 2017. május 17-i (EU) 2017/920 európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  A méltányos használatra vonatkozó feltételek alkalmazására és a kiskereskedelmi barangolási többletdíjak eltörlése fenntarthatóságának értékelési módszertanára, valamint a barangolásszolgáltatók által az értékelés céljából benyújtandó kérelemre vonatkozó részletes szabályok megállapításáról szóló, 2016. december 15-i (EU) 2016/2286 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Az Unióban felszámítható legmagasabb mobil hívásvégződtetési díjak súlyozott átlagának meghatározásáról és az (EU) 2015/2352 végrehajtási rendelet hatályon kívül helyezéséről szóló, 2016. december 16-i (EU) 2016/2292 bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  Az (EU) 2016/2292 végrehajtási rendelet hatályon kívül helyezi az EGT-megállapodásba foglalt (EU) 2015/2352 bizottsági végrehajtási rendeletet (4), amelyet következésképpen el kell hagyni az EGT-megállapodásból.
               
            
                  (5)
               
               
                  Az EGT-megállapodás XI. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XI. melléklete a következőképpen módosul:
      
                  1.
               
               
                  Az 5cu. pont (531/2012/EU európai parlamenti és tanácsi rendelet) a következő francia bekezdéssel egészül ki:
                  
                              „—
                           
                           
                              
                                 32017 R XXX: az Európai Parlament és a Tanács 2017. május 17-i (EU) 2017/920 rendelete (HL L 147., 2017.6.9., 1. o.)”.
                           
                        
            
                  2.
               
               
                  Az 5cu. pont (531/2012/EU európai parlamenti és tanácsi rendelet) a következő kiigazítással egészül ki:
                  
                              „c)
                           
                           
                              A rendelet BEREC-re feladatokat ruházó rendelkezéseit az EGT Vegyes Bizottságnak az 1211/2009/EK európai parlamenti és tanácsi rendeletet az EGT-megállapodásba foglaló határozatával összhangban, illetve az említett EGT vegyes bizottsági határozat hatálybalépésének napjától kell alkalmazni”.
                           
                        
            
                  3.
               
               
                  A szöveg az 5cub. pont ((EU) 2015/2352 bizottsági végrehajtási rendelet) után a következő ponttal egészül ki:
                  
                              „5cuc.
                           
                           
                              
                                 32016 R 2286: a Bizottság (EU) 2016/2286 végrehajtási rendelete (2016. december 15.) a méltányos használatra vonatkozó feltételek alkalmazására és a kiskereskedelmi barangolási többletdíjak eltörlése fenntarthatóságának értékelési módszertanára, valamint a barangolásszolgáltatók által az értékelés céljából benyújtandó kérelemre vonatkozó részletes szabályok megállapításáról (HL L 344., 2016.12.17., 46. o.)”.
                           
                        
            
                  4.
               
               
                  Az 5cub. pont ((EU) 2015/2352 bizottsági végrehajtási rendelet) helyébe a következő szöveg lép:
                  „32016 R 2292: a Bizottság (EU) 2016/2292 végrehajtási rendelete (2016. december 16.) az Unióban felszámítható legmagasabb mobil hívásvégződtetési díjak súlyozott átlagának meghatározásáról és az (EU) 2015/2352 végrehajtási rendelet hatályon kívül helyezéséről (HL L 344., 2016.12.17., 77. o.)”.
               
            2. cikk
      Az (EU) 2017/920 rendeletnek, valamint az (EU) 2016/2286 és az (EU) 2016/2292 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2017. június 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2017. június 13-án.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 147., 2017.6.9., 1. o.
      
      
         (2)  HL L 344., 2016.12.17., 46. o.
      
      
         (3)  HL L 344., 2016.12.17., 77. o.
      
      
         (4)  HL L 331., 2015.12.17., 7. o.
      
      
         (*1)  Alkotmányos követelmények fennállását nem jelezték.